
วันที่ 8 ตุลาคม 2569

สมาคมโรงแรมไทย (THA)
ประกาศ
ผลสำรวจความเชื่อมั่นของผู้ประกอบการที่พักแรม เดือน กันยายน 2569

 อัตราการเข้าพักเดือน ก.ย. 69 ปรับลดจากเดือนก่อนในทุกระดับดาวและทุกภูมิภาคตามปัจจัยฤดูกาล ทั้งนี้ ใน Q4/69 ธุรกิจโรงแรมมากกว่าครึ่งประเมินว่ารายได้โดยรวมมีแนวโน้มหดตัวจากช่วงเดียวกันปีก่อน (YoY) ตามจำนวนนักท่องเที่ยวที่ลดลง และการปรับราคาที่ทำได้จำกัด อย่างไรก็ดี โรงแรมบางแห่ง อาทิ โรงแรมที่อยู่ใกล้พื้นที่จัดงานเทศกาล ฯ รายได้อาจขยายตัว YoY จากนักท่องเที่ยวคุณภาพที่มากขึ้นในพื้นที่ ทั้งนี้ ธุรกิจโรงแรมส่วนใหญ่ยังคงระดับการจ้างงานพนักงานรายเดือน และอาจปรับเปลี่ยนระดับการจ้างงานพนักงานรายวัน/ ชั่วคราวให้เหมาะสมกับระดับการเข้าพัก

ดัชนีความเชื่อมั่นผู้ประกอบการที่พักแรม
(Hotel Business Operator Sentiment Index)
เดือน กันยายน 2569
(สำรวจระหว่างวันที่ 15-30 กันยายน 2569)
จากผู้ตอบแบบสำรวจจำนวน 113 แห่ง

[bookmark: _Hlk115957811]อัตราการเข้าพัก
 	 เดือน ก.ย. 69 อัตราการเข้าพักโดยเฉลี่ยอยู่ที่ 55% ขณะที่คาดการณ์เดือน ต.ค. 69 อยู่ที่ 60%




อัตราการเข้าพักเฉลี่ย เดือน ส.ค.-ก.ย. 69
	ภาค
	ส.ค.69
	ก.ย.69

	ภาคเหนือ
	50
	38

	ภาคตะวันออกเฉียงเหนือ
	-
	-

	ภาคตะวันออก
	61
	58

	ภาคกลาง
	73
	63

	ภาคใต้
	58
	47


หมายเหตุ : ไม่แสดงข้อมูลภาคตะวันออกเฉียงเหนือ เนื่องจากมีผู้ตอบน้อย

ด้านการจ้างงาน
 เดือน ก.ย. 69 สัดส่วนโรงแรมที่เผชิญกับปัญหาขาดแคลนแรงงานโดยรวมลดลงจากเดือนก่อน โดยการขาดแคลนส่วนใหญ่กระทบเพียงคุณภาพการให้บริการ แต่ไม่กระทบจำนวนลูกค้าที่รับได้
มาตรการช่วยเหลือที่ผู้ประกอบการต้องการจากภาครัฐ  โรงแรมส่วนใหญ่ต้องการให้มี
1. มาตรการกระตุ้นการท่องเที่ยวและรายได้
· ส่งเสริมการท่องเที่ยวทั้งเมืองหลักและเมืองรอง อาทิ จัดกิจกรรม road show หรือคอนเสิร์ตต่าง ๆ
· ส่งเสริมการดึงดูดนักท่องเที่ยวที่มีศักยภาพ อาทิ กลุ่ม MICE, Wellness รวมถึง Medical
· มีมาตรการกระตุ้นการท่องเที่ยว และการใช้จ่ายภายในประเทศ อาทิ สามารถนำค่าใช้จ่ายด้านท่องเที่ยวบางส่วนมาลดหย่อนภาษีได้
· เพิ่มการประชาสัมพันธ์และการตลาดผ่านช่องทางต่าง ๆ อาทิ โปรโมทผ่าน KOL
2. มาตรการช่วยเหลือด้านค่าใช้จ่าย
· ลดต้นทุนพลังงาน และค่าธรรมเนียมภาครัฐ
· มาตรการลดหย่อนภาษี อาทิ ภาษีนิติบุคคล ภาษีบุคคลธรรมดา และภาษีโรงเรือน
3. มาตรการด้านการเงิน
· มีมาตรการช่วยเหลือด้านสภาพคล่อง อาทิ มาตรการสินเชื่อดอกเบี้ยต่ำ
4. มาตรการด้านแรงงาน 
· อบรมพัฒนาทักษะบุคลากรภาคบริการให้มีคุณภาพ
· อำนวยความสะดวกในการขอใบอนุญาตต่าง ๆ ของแรงงาน



5. มาตรการอื่นๆ
· เพิ่มความเชื่อมั่นด้านความปลอดภัย
· พัฒนาโครงสร้างพื้นฐานอย่างทั่วถึง โดยเฉพาะด้านการคมนาคมที่เชื่อมต่อสนามบิน

สถานการณ์ฝนตกหนักและน้ำท่วมขังในช่วงปลายเดือนกันยายน 2569  มีผลกระทบต่อการท่องเที่ยวไทยอย่างมีนัยสำคัญ โดยเฉพาะในพื้นที่ภาคกลาง กรุงเทพมหานคร และแหล่งท่องเที่ยวสำคัญ  ที่เผชิญฝนตกสะสมสูงและน้ำท่วมฉับพลัน  ขณะที่ในส่วนภาพรวมการท่องเที่ยวปรับตัวดีขึ้น  โดยได้รับแรงสนับสนุนจากทั้งตลาดระยะใกล้และระยะไกล โดยเฉพาะตลาดเอเชียที่มีวันหยุดต่อเนื่อง อาทิ วันชาติของจีนในช่วง Golden Week, วัน National Day ของฮ่องกง และ National Foundation Day ของเกาหลีใต้ ส่งผลให้การเดินทางระหว่างประเทศเพิ่มขึ้นอย่างชัดเจน  ทั้งนี้ การส่งเสริมการท่องเที่ยวในประเทศควรสร้างความเชื่อมั่นยกระดับมาตรฐานความปลอดภัย ให้ข้อมูลที่ถูกต้องและรวดเร็วและการพัฒนาระบบบริการ การคมนาคม เพื่อเสริมภาพลักษณ์ประเทศไทยให้เป็นจุดหมายปลายทางที่มีคุณภาพ 

สมาคมโรงแรมไทย เชื่อมั่นว่า ช่วงไตรมาส 4 ถือเป็นช่วงเวลาสำคัญในการเร่งสร้างแรงส่งให้กับภาคการท่องเที่ยว การทำงานร่วมกันระหว่างภาครัฐ ภาคเอกชน และผู้ประกอบการในพื้นที่ โดยให้ความสำคัญกับคุณภาพนักท่องเที่ยว มูลค่าการใช้จ่าย ระยะเวลาพำนัก การกระจายรายได้และประโยชน์ที่เกิดขึ้นกับชุมชนและผู้ประกอบการ  จะส่งผลต่อการท่องเที่ยวอย่างเป็นรูปธรรมและการสร้างโอกาสทางเศรษฐกิจทุกระดับ อันจะนำไปสู่การเติบโตของภาคการท่องเที่ยวไทยอย่างต่อเนื่องในระยะยาว



ที่มา : การสำรวจความเชื่อมั่นผู้ประกอบการที่พักแรม  โดย สมาคมโรงแรมไทย ร่วมกับ ธนาคารแห่งประเทศไทย

สมาคมโรงแรมไทย 
ขอบคุณสำหรับการเผยแพร่ข่าวและหากต้องการข้อมูลเพิ่มเติม
กรุณาติดต่อ: 02 282 5277

